क्यों जिक्र होता है इन 12-14 और 15-16 घण्टे काम का? ताकि लोग बीमार पड़े। रक्तचाप, मधुमेह, तनाव का शिकार बने। फिर शुरु हो दवाईयों पर जीने का दौर। दवाईयाँ भी ऐसी, जो बीमारियों का ईलाज न करे- बस लोगों को जिन्दा रखे- काम करते रहने के लायक रखे! दवाईयाँ कौन बना रहा है? बहुराष्ट्रीय कम्पनियाँ। इनका उद्देश्य क्या है? समाजसेवा? लोगों का स्वास्थ्य?? पागल ही कोई ऐसा सोचेगा। इनका उद्देश्य है- ज्यादा-से-ज्यादा मुनाफा! इन कम्पनियों की अर्थव्यवस्था इतनी विशाल होती है, इनकी लॉबी इतनी ताकतवर होती है कि लचर व्यवस्था तथा गँवार जनता वाले देशों के शासकों-प्रशासकों-न्यायाधीशों-मीडियाधीशों को ये चुटकियों में खरीद लेती हैं!